Горняк (футбол клубы, Учалы)

«Горняк» — Учалы ҡалаһының Рәсәй футбол клубы (Башҡортостан). 2008—2013 йылдарҙа Рәсәй беренселегендә профессиональ кимәлдә сығыш яһай.

 Тарихы 
2007 йылда ЛФЛ-дың «Урал һәм Көнбайыш Себер» зонаһында ярыштарҙа еңеүсе була һәм шулай итеп 2008 йыл миҙгелендә «Урал-Волга буйы» зонаһында ПФЛ-дың икенсе дивизионында сығыш яһау хоҡуғына эйә була. 2007 йылда ЛФЛ уйындарынан тыш, «Таусы» Башҡортостан республикаһы беренселегендә лә уйнаны, унда икенсе урын яуланы.

Команда хужаһы — Учалы Тау-байыҡтырыу комбинаты.

2007 йыл миҙгелендәге өйҙәге уйындарҙы Команда Учалынан 40 км алыҫлыҡтағы Уральск ҡасабаһында үткәрә. Әлеге ваҡытта ҡаланың «Горняк» стадионы реконструкцияланған. Реконструкциянан һуң унда йорт уйындарын үткәреү планлаштырыла, 2008 йылдың июнендә стадион ҡабул итеү комиссияһы тарафынан ҡабул ителә.

Баҫыуға йылытылған яһалма газон һалынған; 3,8 мең тамашасы өсөн заманса трибуналар ҡуйылған. 2 мең урынлыҡ өҫтәмә трибуна төҙөү планлаштырыла. Учалы Тау-байыҡтырыу комбинаты стадионды реконструкциялауға 37 миллион һум бүлгән. «Таусы» футбол клубы эргәһендә 6 йәштән 16 йәшкә тиклемге балалар өсөн алты төркөм булдырылған, улар шулай уҡ стадионда шөғөлләнә .

2010/11 Рәсәй Кубогында клуб 1/8 финалға етә; 14 июлдә 1/16 финалда Мәскәүҙең «Локомотив» клубынан еңелә (1:0, Максим Токарев гол индерә), 1/8 финалда «Таусы» 22 сентябрҙә «Алания» клубынан ҡалыша (0:0; 4:5 пен.) 

 Профессиональ кимәлдә сығыш яһау һөҙөмтәләре 
МиҙгелЛига/ДивизионУрыныҺәмВНПМКубокБаш тренеры2008Икенсе дивизион"Урал-Волга Буйы"зонаһы434179865-321/256Вадим Хафизов2009 230176742-251/128Дмитрий Радюкин/и. о. Эркин Вәхитов/Владимир Евсюков2010426138543-221/8Анатолий Коробочка2011/127391416957-451/64Анатолий Коробочка/Владимир Силованов2012/13928871322-401/64Дмитрий Радюкин

 Ҡаҙаныштары 
 Икенсе дивизиондың көмөш призеры: 2009 («Урал-Волга буйы» зонаһы)
 КФК араһында Рәсәй Беренселеге еңеүсеһе: 2007 («Урал һәм Көнбайыш Себер» зонаһы)
 Башҡортостан Чемпионы: 2014
 Башҡортостан чемпионатының көмөш призеры: 2006
 Башҡортостан чемпионатының бронза призеры: 2015
 Башҡортостан Кубогын Яулаусы: 2006
 Башҡортостан Кубогы Финалсыһы: 2014
 Башҡортостан Суперкубогы Эйәһе: 2014

 Иҫкәрмәләр 

 Һылтанмалар 
 Клубтың рәсми сайты
 Клуб профиле сайтта wildstat.ru 
 Клуб профиле икенсе лига сайтында.ру
 Шевченконың «Таусы» тренеры Анатолий Коробочка менән интервьюһы

Категория:Рәсәй футбол клубтары
Категория:Башҡортостан футбол клубтары